3 кылме

3 кылме (3 ноябрь) — григориан кечышот почеш идалыкын 307-ше (кужемдыме ийлаште — 308-ше) кечыже. Идалык пытыме марте 58 кече кодеш.

 Пайрем-влак 
 Тунямбал кукшытышто таче поръен-влакын пайремышт.

 Лӱмгече 
Кылме тылзын кумшо кечынже  Илларион, Феофил, Пелагея, Максимилиан, Константин, Захар, Денис, Аркадий, Яков да Мартин – влакын лӱм кечышт.  

 Событий-влак 
Тугак ончо: :Категорий:Кылме тылзын 3 кечысе событий-влак
 1912 — Россий ден Монголий коклаште Монголийын автономийже нерген вашкелшыкым пенгыдемдыме.
 1957 — космосыш «Спутник-2» аппаратым колтымо. Бортыштыжо Лайка пий лийын.

 Шочыныт 
Тугак ончо: :Категорий:Кылме тылзын 3 кечынже шочшо-влак
 1925 — Константин Андреевич Иванов, педагог, партий пашаеҥ, журналист. Шкеже Кужэҥер кундемысе Визым ял гыч. Школышто туныктен, завуч, директор лийын. Журналистикыштат шкем терген: кундемысе газетын редакторжо лийын. КПСС обкомышто инструктор  да шанче ден туныктыш пӧлкам вуйлатен. 
 1925 — Лаврентий Иванович Шабалин, шанче-ботаник, Совет Ушем кӱшыл шинчымашын отличникше. Шкеже Шернур кундем Кугэнер ял гыч. Тудын паша корныжо Крупская лумеш марий педагогике институт дене кылдалтын. Ял озанлык шанче кандидат.
 1953 — Валерий Викторович Кожевников, мер пашаеҥ. Валерий Викторович Йошкар-Олаште шочын.  Шинчымашым налмек, пушеҥгым руымо пашаште, «Электроавтоматика» заводышто слесарьлан, «Новатор» заводышто машинам виктарышылан тыршен. Кугыжаныш Погынын депутатшат лийын. Мер пашаште моткоч кугу пагалымашым сулен.
 1954 — Николай Григорьевич Тимофеев, кидмастар, сӱретче. Поранча кундем Олор ялыште шочын-кушкын. Шинчымашым Йошкар-Оласе художественный училищыште налын, вара Таллин оласе институтышто тунемын. Паша корныжым кыдалаш школышто туныктышо семын тӱҥалын. Тыгодымак тӱвыра пӧртыштӧ сӱретче-оформитель пашам шуктен. Тудо кӱртньӧ гыч тӱрлӧ арвер-влакым ямдыла: калыкыште тиде сомылым «художественная ковка» маныт. Тудын кумдан палыме сомыл-влак кокла гыч «Тум-тум тумна», «Васли Валерик», «Кыдалаш эрге» пашаже-шамычым палемден кодаш лиеш. Ончерже-влак Марий кундемыште да Моско олаштат эртеныт.
 1962 — Зоя Дудина, марий серызе, почеламутчо, журналист, кусарыше, Россий Серызе влак ушемын йыжъеҥже (2002), Россий Журналист-влак ушемын йыжъеҥже(2009), Марий Эл Республикысе тӱвыран сулло пашаеҥже (2000), М.А. Кастрен Обществе премийын лауреатше (2000), «Марий Элын идалыкысе книгаже» конкурсын лауреатше (2006), Марий Эл Республикысе С.Г. Чавайн лӱмеш Кугыжаныш премийын лауреатше (2013), Н.Лесков лӱмеш премийын лауреатше (2015).

 Коленыт 
Тугак ончо: :Категорий:Кылме тылзын 3 кечынже колышо-влак

 Калык пале 
 Илларионын кечыже. Тыгай калыкпалым эскереныт: ты кечын вочшо лум ок шуло гын, шошым лумпеледыш ондак лектеш.

Категорий:3 кылме